Okcidenta kriĉostrigo

La Okcidenta kriĉostrigo, Megascops kennicottii, estas eta strigo, proksime parenca al la eŭropa Malgranda orelstrigo kaj al la nordamerika Orienta kriĉostrigo. La scienca nomo devenas el la usona natursciencisto Robert Kennicott.

Aspekto
eta|maldekstre|220ra|
Tiu ĉi estas eta strigo, 21.5 cm longa kun enverguro de 51 cm kaj pezo de 150 g. Inoj estas pli grandaj ol viroj. Estas pluraj kolortipoj: Bruna Pacifika, Griza Pacifika, Granda Ebenaĵa, Mohavea, kaj Meksika. Ĉiuj havas aŭ brunan aŭ grizan plumaron kun strioj sube. Ne estas ruĝeca kolortipo.

Ili havas rondan kapon kun etaj orelsimilaj plumoj, flavaj okuloj, kaj flaveca beko. Antaŭe ili estis konsiderataj kiel la sama specio kun Orienta kriĉostrigo.

Konduto

Ili estas konstantaj loĝantaj birdoj de okcidenta Nordameriko. Ili reproduktiĝas en maldensaj falfoliaj arbaroj, kaj la bordo de miksaj arbaroj. Ili ofte uzas truojn, kiuj estis fositaj de pegedoj.

Kriĉostrigoj atendas sur branĉoj kaj plonĝas suben sur nesuspektaj kaptaĵoj. Ili povas ankaŭ kapti insektojn flugade. Ilia dieto konsistas plejparte el etaj mamuloj, birdoj, kaj grandaj insektoj. Tiuj nearktisaj birdoj agemas nokte kaj krepuske, kaj uzas ilian bonegan aŭdon kaj noktan vidon por trovi kaptaĵojn.

Subspecioj
Estas 9 agnoskitaj subspecioj:
Megascops kennicottii aikeni Brewster, 1891
Megascops kennicottii bendirei (Brewster, 1882)
Megascops kennicottii cardonensis (Huey, 1926)
Megascops kennicottii kennicottii (Elliot, 1867)
Megascops kennicottii macfarlanei Brewster, 1891
Megascops kennicottii suttoni (R. T. Moore, 1941)
Megascops kennicottii vinaceus Brewster, 1888
Megascops kennicottii xantusi Brewster, 1902
Megascops kennicottii yumanensis (A. H. Miller & L. Miller, 1951)

Bildaro

Referencoj



Kategorio:Strigoformaj
Kategorio:Strigedoj
Kategorio:Nearktisa faŭno
Kategorio:Birdoj de Nordameriko